荅宋十一崖口五渡見贈
作者：李適
朝代：唐

paragraphs: 聞君訪遠山，躋險造幽絕。
眇然青雲境，觀奇彌年月。
登嶺亦泝溪，孤舟事沿越。
崿嶂傳彩翠，崖磴互欹缺。
石林上攢藂，金澗下明滅。
捫壁窺丹井，梯苔瞰乳穴。
忽枉巖中贈，對翫未嘗輟。
殷勤獨往事，委曲鍊藥說。
邀余名山期，從爾泛海澨。
歲晏秉宿心，斯言非徒設。